एक मालगाड़ी ने करवा दिए रेलबस के 4 टर्न रद्द, यात्रियों को हुई परेशानी
भास्कर संवाददाता | मेड़ता रोड
मेड़तासिटी से यूरिया की मालगाड़ी वापिस मेड़ता रोड आने के कारण रेलबस के दो टर्न रद्द कर देने से यात्रियों को परेशानी हुई। जब यहां सेे मेड़ता सिटी मालगाड़ी गई तो भी दो टर्न रद्द हुए थे। मेड़ता रोड से मंगलवार दोपहर को मालगाड़ी मेड़ता सिटी जाने के कारण रेलबस के दोपहर के दो टर्न रद्द कर दिए गए।
मेड़ता रोड से दोपहर सवा 2 बजे जाने वाली रेलबस मेड़ता सिटी से 3 बजे रवाना होने वाली रेलबस का संचालन रद्द कर दिया। इसी प्रकार बुधवार को जब इंजन मालगाड़ी को लेकर वापिस आया तो भी दोपहर 2.15 बजे मेड़ता रोड से मेड़ता सिटी से 3 बजे का टर्न रद्द कर दिया गया। यानि एक मालगाड़ी के संचालन से चार टर्न रद्द हो गए। इस कारण बीकानेर-बांद्रा, हिसार-जोधपुर, सूरतगढ़-जयपुर, जोधपुर-हिसार, कालका एक्सप्रेस, भोपाल-जोधपुर, वाराणसी-जोधपुर आदि ट्रेनों में सफर करने वालों को भारी परेशानी का सामना करना पड़ा।
टर्नरद्द फिर भी दिए टिकट
रेलबसके टर्न रद्द होने के बाद भी टिकट खिड़की पर टिकट जारी किए जा रहे थे। वहीं उद्घोषण कक्ष से भी किसी प्रकार से रेलबस के रद्द किए जाने की सूचना की उद्घोषणा जारी नहीं की गई। इस कारण यात्री भी रेलबस में यात्रा करने के लिए बैठे-बैठे रेलबस रवाना होने का इंतजार करते रहे। रेल प्रशासन की शिथिलता का खमियाजा यात्रियों को भुगतना पड़ा।
hin_Deva hin_Deva hin_Deva hin_Deva hin_Deva hin_Deva